ทองดี อิสราชีวิน

ทองดี อิสราชีวิน (18 มกราคม พ.ศ. 2457 – 6 เมษายน พ.ศ. 2518) เป็นนักการเมืองชาวไทย อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ เป็นนักการเมืองที่ได้รับการกล่าวถึงว่าเป็น "ดาวดีแห่งสภาผู้แทนราษฎร"

 ประวัติ 
ทองดี เกิดเมื่อวันที่ 18 มกราคม พ.ศ. 2457 เป็นบุตรคนสุดท้องของนายสุ่นโฮง กับนางคำมูล ชุติมา ครอบครัวเป็นคหบดี อาศัยอยู่ย่านวัดเกตการาม มีพี่น้อง 9 คน อาทิ นายไหล่แม ชุติมา (บิดาบวร ชุติมา) ทองสุก ตันติพงศ์ (มารดาไกรสร ตันติพงศ์) และสุวิชช พันธเศรษฐ ด้านครอบครัวสมรสกับนางบุญมี อิสราชีวิน มีบุตรชายชื่อนายทองดีน้อย อิสราชีวิน

สำเร็จการศึกษาจากโรงเรียนปรินส์รอยแยลส์วิทยาลัย และโรงเรียนเทพศิรินทร์ จากนั้นได้ไปศึกษาต่อที่ประเทศเยอรมนีย้อนเหตุการณ์ที่เชียงใหม่(28)นักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551

ทองดี เสียชีวิตเมื่อวันที่ 6 เมษายน พ.ศ. 2518พระราชกฤษฎีกาให้เลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 1 ขึ้นแทนตำแหน่งที่ว่าง พ.ศ. 2518 ซึ่งหนังสือพิมพ์ไทยรัฐฉบับวันที่ 8 เมษายน พ.ศ. 2518 ได้รายงานข่าวหน้าหนึ่งพร้อมภาพประกอบว่า "ดาวดี หัวใจวายตายแล้ว"

 การเมือง 
ทองดี เป็นน้องชายสุวิชช พันธเศรษฐ อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ ส่งผลให้ทองดี มีความสนใจและลงสมัครรับเลือกตั้ง ในการเลือกตั้ง พ.ศ. 2490 แทนตำแหน่งที่ว่างเนื่องจากสุมินทร์ อุปโยคิน เสียชีวิตลงในเดือนกรกฎาคม พ.ศ. 2490 และได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งในเดือนกุมภาพันธ์ พ.ศ. 2500ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป รวมทั้งในเดือนธันวาคมของปีเดียวกันประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒

ต่อมาในการเลือกตั้ง พ.ศ. 2512 ได้ลงสมัครรับเลือกตั้ง ไม่สังกัดพรรค และได้รับเลือกตั้ง ซึ่งจากการทำหน้าที่ในสภาผู้แทนราษฎร รวมถึงการปฏิเสธจะรับตำแหน่งใดๆ ทางการเมือง ด้วยเหตุผลว่าชาวเชียงใหม่ เลือกให้มาเป็นฝ่ายค้าน ทำให้นายทองดี ได้รับฉายาว่า "ดาวดี"

ทองดี เป็นสมาชิกสภาผู้แทนราษฎร ที่สร้างประวัติศาสตร์ให้รัฐสภาด้วยการอภิปรายไม่ไว้วางใจรัฐบาลผสมของพรรคตนเอง คือ พรรคประชาธิปัตย์ และการยกมือไม่ไว้วางใจรัฐบาลของหม่อมราชวงศ์เสนีย์ ปราโมช และการเสนอร่างพระราชบัญญัติถ่ายทอดเสียงการประชุมสภาฯ

ทองดี มีบทบาทในสภาผู้แทนราษฎร โดยได้ตั้งกระทู้ถามที่สำคัญ อาทิ กระทู้ถามเรื่องโครงการพัฒนาการน้ำมันฝาง จังหวัดเชียงใหม่กระทู้ถามที่ ส. ๒๐/๒๕๐๐ ของนายทองดี อิสราชีวิน สมาชิกสภาผู้แทนราษฎร จังหวัดเชียงใหม่ เรื่อง โครงการพัฒนาการน้ำมันฝาง จังหวัดเชียงใหม่ การออกโฉนดให้แก่สมาชิกสหกรณ์นิคมกสิกรรมสันทราย การจัดตั้งสหกรณ์นิคมกสิกรรมในอำเภอฝาง การจัดตั้งสหกรณ์ประเภทหาทุนในจังหวัดเชียงใหม่ และเรื่องการไฟฟ้าในจังหวัดเชียงใหม่กระทู้ถามที่ ส. ๘/๒๕๐๐ ของ นายทองดี อิสราชีวิน สมาชิกสภาผู้แทนราษฎรจังหวัดเชียงใหม่ เรื่อง การไฟฟ้าในจังหวัดเชียงใหม่ การสร้างโรงไฟฟ้าโดยใช้พลังแรงน้ำตกในจังหวัดเชียงใหม่กระทู้ถามที่ ๑๙/๒๔๙๒ ของนายทองดี อิสราชีวิน ผู้แทนราษฎรจังหวัดเชียงใหม่ เรื่อง การสร้างโรงไฟฟ้าโดยใช้พลังแรงน้ำตกในจังหวัดเชียงใหม่ เป็นต้น

 เครื่องราชอิสริยาภรณ์ 

 อ้างอิง 

หมวดหมู่:บุคคลจากอำเภอเมืองเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:ชาวไทยเชื้อสายจีน
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนเทพศิรินทร์
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:สกุลชุติมา
หมวดหมู่:นักการเมืองจากจังหวัดเชียงใหม่